Folketing
2002-11-28

Om jeg vil gå med til, at en dansker kan behandles i Sverige om 20 år, synes jeg er et meget, meget svært spørgsmål, som jeg nødig vil svare på nu, for hvordan ser situationen ud om 20 år? Men jeg ved, at også om 20 år vil Kristeligt Folkeparti have den holdning til menneskeligt liv, som vi har i dag, at vi skal vise respekt for menneskeligt liv, og i et befrugtet æg og et fosteranlæg ligger kimen og alt, hvad der skal bruges, så et lille menneske kan udvikle sig og vokse op og blive som en af os.